gl gl gl gl gl gl gl gl gl gl gl gl gl gl gl gl gl gl gl gl it gl gl gl gl de es gl gl gl fr gl zh gl gl gl gl gl gl gl gl gl es ca de en en en
Grupo de Investigación Lingüística e Literaria Galega - Publicacións
Modelos de lingua e compromiso
Sociolingüística e planificación da lingua galega
No secular proceso de recuperación de usos e de valorización social en que aínda se acha a lingua galega, varios teñen sido os debates que se levan producido, ás veces centrándose en temáticas de carácter gramatical e, en ocasións, a trataren aspectos de teor sociolingüístico. Así, quer cuestións ortográficas ou de normativización (que retrotraen as súas raíces xa ao século XVIII), quer aspectos relacionados coas estratexias para a rexeneración do idioma desenvolvidas desde os poderes públicos, teñen protagonizado diversas reflexións, non raro con subsecuentes e diverxentes posicionamentos ideolóxico-metodolóxicos ao respecto. Que tipo de galego foi percibido no Rexurdimento como máis adecuado para servir de base á linguaxe literaria? Onde se pensou que se podía ir procurar esa tal variedade? Con que ferramentas se debe traballar para repor a lingua nos sitios de que foi varrida e naqueloutros en que aínda non se encontra? Cal foi ou ten de ser o papel das escritoras e dos escritores no percurso cara á nobilitación do idioma? En termos de optimización lingüística, teñen todas as persoas galegofalantes a mesma responsabilidade cando utilizaren en público o idioma ou, polo contrario, corresponde a poderes políticos e organismos oficiais un uso aceptábel en termos de autenticidade idiomática antes que ao resto da poboación?
Recensión de Estefanía Mosquera Castro, publicada na Revista Galega de Filoloxía, nº 16 (2015), pp. 205-209
Entrevista a Xosé Manuel Sánchez Rei, editor de Modelos de lingua e compromiso
Grupo de Investigación Lingüística e Literaria Galega
Rúa Lisboa, 7 - Campus da Zapateira,